**Jó hír a Postás kupáról!**

Nem kell az országút szélén hosszú sorban parkolni!

A Cél és Parkoló egy helyen, egy tágas réten lesz!

A már korábban közölt Célhelyet és parkolót (amely a honlapon és a Szélrózsa évkönyvben is megjelent) az Erdészet közreműködésével sikerült áthelyezni Pilismarót közelébe, az erdészeti út melletti tisztásra. Ez azt jelenti, hogy a Hamvaskő térképet É-i irányban kissé kibővítve, a rövidebb pályák nagy része olyan területeken fog haladni, amit az eddigi versenyeken nem tudtak érinteni a pályák. Erre a területre a 2011-es Postás kupának, majd az ott rendezett egyéni OB-nak is csak a leghosszabb pályái jutottak el. Így megoldható, hogy a Cél és Parkoló egymás mellett legyen. A terepnek ez a része kissé szintesebb, de teljesen tiszta szálerdők fedik a területet.

Ezt a Célhelyet csak Pilismarót felől lehet megközelíteni és Budapest felöl az ajánlott útvonal: Budapest-Szentendre-Pilisszentlászló-Lepence-Dömös-Pilismarót. Nagyon szép, Szentendrétől sokáig erdőben vezető országúton közelíthető meg Pilismarót és szinte nincs is különbség a régi és új célhely Budapesttől mért távolságában.